
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1195 

31 Δεκεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση απόφασης περί συγκροτήσεως Ομάδας Ερ¬ 
γασίας για τη μελέτη των θεμάτων οικονομικής διοίκη¬ 
σης και λογιστικού των Νομαρχιακών Αυτοδιοική¬ 
σεων» . 1 

Αποζημίωση μελών επιτροπών και ομάδων εργασίας των 
εισαγωγικών εξετάσεων της Ανωτάτης Σχολής Καλών 

Τεχνών για το ακαδημαϊκό έτος 1996-97 . 2 

Έγκριση χρησιμοποίησης και καθορισμός αμοιβής Ειδικών 
Εμπειρογνωμόνων για τη συμμετοχή τους στην υλοποί¬ 
ηση των δράσεων για την εφαρμογή των μέτρων του 
Ε.Π. «Κλεισθένης» που αφορούν στη Γ.Γ. ΕΣΥΕ — 3 
Τροποποίηση και προσαρμογή του Οργανισμού Εσωτερι¬ 
κής Υπηρεσίας της κοινότητας Ασπροβάλτας του Ν. 

Θεσσαλονίκης . 4 

Τροποποίηση και προσαρμογή του Οργανισμού Εσωτερι¬ 
κής Υπηρεσίας της κοινότητας Καλοχωρ'ιου Ν. Θεσσα¬ 
λονίκης . 5 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή των συστε- 
γαζομένων σχολικών μονάδων Δημοτικού Σχολείου και 
Νηπιαγωγείου» Δήμου Αγίου Παύλου Νομού Θεσσαλο¬ 
νίκης . 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2078059/9602/0004 (1) 

Τροποποίηση απόφασης περί συγκροτήσεως Ομάδας Εργα¬ 
σίας για τη μελέτη των θεμάτων οικονομικής διοίκησης και 
λογιστικού των Νομαρχιακών Αυτοδιοικήσεων». 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 16 του Ν. 1558/85 «Κυβέρνηση και Κυβερ¬ 
νητικά όργανα» (Α' 137). 

β) Της παρ. 11 του άρθρου 24 του Ν. 2218/94 «Ίδρυση Νο¬ 
μαρχιακής Αυτοδιοίκησης, τροποποίηση διατάξεων για την 
πρωτοβάθμια αυτοδιοίκηση και την περιφέρεια και άλλες δια¬ 
τάξεις» (Α' 90). 

γ) Του άρθρου 19 του Ν. 1599/86«Σχέσεις Κράτους - Πο¬ 


λίτη», για την καθιέρωση νέου τύπου δελτίου ταυτότητας και 
άλλες διατάξεις» (Α' 75). 

δ) Του άρθρου 27 του Ν. 2081 /92 «Ρύθμιση του θεσμού 
των Επιμελητηρίων κ.λπ.» (Α' 154). 

ε) Της παρ. 2 του άρθρου 15 του Ν. 2227/94 «Αύξηση των 
συντάξεων του Δημοσίου και άλλες διατάξεις»· (Α' 129). 

στ) Του άρθρου 128 του Π.Δ. 284/88 «Οργανισμός του 
Υπουργείου Οικονομικών (Α' 128 και 165). 

2. Την αριθμ. 2027332/3206/0022/1.6.93 απόφαση 
«Αναπροσαρμογή ποσού αποζημίωσης μελών συλλογικών ορ¬ 
γάνων» (Β' 422). 

3. Την αριθμ. 2026736/3454/0004/28.4.95 κοινή από¬ 
φασή μας «Συγκρότηση Ομάδας Εργασίας για τη μελέτη των 
θεμάτων οικονομικής Διοίκησης και λογιστικού των νομαρχια¬ 
κών αυτοδιοικήσεων» (Β. 390), όπως συμπληρώθηκε και τρο¬ 
ποποιήθηκε με τις αριθμ. 2039146/5121/0004/13.9.1995 
(Β' 797) και 2037304/4802/0004/22.5.96 (Β' 423) 
όμοιες. 

4. Το αριθμ. ΦΓ. 4/18705/17.10.96 έγγραφο του Προέ¬ 
δρου του Ελεγκτικού Συνεδρίου, περί αντικαταστάσεως του 
Προέδρου της ανωτέρω Ομάδας Εργασίας. 

5. Το από 20.11.96 έγγραφο του Προέδρου της παραπάνω 
Ομάδας Εργασίας με το οποίο ζητείται η παράταση της προ¬ 
θεσμίας περαίωση του έργου της Ομάδας αυτής. 

6. Το γεγονός ότι, η προθεσμία που έχει οριστεί για την 
ολοκλήρωση του έργου της ομάδας Εργασίας δεν επαρκεί και 
κατά συνέπεια υπάρχει ανάγκη παράτασής της, αποφασί¬ 
ζουμε: 

1. Τροποποιούμε την αριθμ. 2026736/3454/0004/ 
28.4.95 απόφασή μας, περί συγκροτήσεως Ομάδας Εργα¬ 
σίας για τη μελέτη των θεμάτων οικονομικής διοίκησης και 
λογιστικού των νομαρχιακών αυτοδιοικήσεων, όπως ισχύει και 
ορίζουμε τα εξής: 

α. Αντικαθιστούμε τον Κων/νο Κανδρή (α) τακτικό μέλος 
της ανωτέρω Ομάδας Εργασίας και Πρόεδρο αυτής, με τον 
Ιωάννη Μπαλαφούτη, πάρεδρο του Ελεγκτικού Συνεδρίου. 

β. Εγκρίνουμε την παράταση της προθεσμίας περάτωσης 
του έργου της Ομάδας Εργασίας μέχρι 31.3.1997. 

2. Από τις διατάξεις της απόφασης αυτής, προκαλείται δα¬ 
πάνη σε βάρος του Κρατικού Προϋπολογισμού ύψους 
600.000 δρχ. για το τρέχον οικονομικό έτος, που θα καλυ¬ 
φθεί από την αντίστοιχη πίστωση που έχει εγγράφει στον 
Προϋπολογισμό του Υπουργείου Οικονομικών (Ειδ. Φορέας 
23/140, ΚΑΕ 0515) και 1.700.000 δρχ. για το επόμενο οικο¬ 
νομικό έτος 1997, που θα καλυφθεί από την πίστωση που θα 
εγγράφει στον ανωτέρω Προϋπολογισμό. 

Η απόφαση αυτή να δημοοιευθεί στην Εφημερίδα της Κυ- 
βερνήσεως. 

Αθήνα, 20 Δεκεμβρίου 1996 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ Γ. ΠΑΠΑΝΤΩΝΙΟΥ 

-φ- 

Αριθ. 2079978/11746/0022 (2) 

Αποζημίωση μελών επιτροπών και ομάδων εργασίας των ει¬ 
σαγωγικών εξετάσεων της Ανωτάτης Σχολής Καλών Τε¬ 
χνών για το ακαδημαϊκό έτος 1996-97. 

ΟΙ ΥΠΟΥΡΓΟΙ 
ΟΙΚΟΝΟΜΙΚΟΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1771/1988 «Τροποποίηση και συ¬ 
μπλήρωση του συστήματος εισαγωγής σπουδαστών στην Τρι- 
τοβάθμια Εκπαίδευση και άλλες διατάξεις». 

2. Τις διατάξεις του Ν. 1351 /1983 «Εισαγωγή σπουδαστών 
στην Τριτοβάθμια Εκπαίδευση». 

3. Τις διατάξεις του άρθρου 18 του Ν. 1505/1984, όπως 
τροποποιήθηκε με τις διατάξεις του άρθρου 8 του Ν. 1810/ 
88 . 

4. Τοαριθμ. 4008/23.10.96 έγγραφο της Α.Σ.Κ.Τ. και την 
από 16.7.96 απόφαση της Συγκλήτου της Α.Σ.Κ.Τ. 

5. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού της 
ΑΣΚΤ (Ν.Π.Δ.Δ.) οικον. έτους 1996 ύψους 9.296.658 δρχ. 
και το ίδιο περίπου ποσό για τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
Προϋπολογισμό της ΑΣΚΤ (Ν.Π.Δ.Δ.) οικον. έτους 1996 και 
στον ΚΑΕ 0268. 

6. Την αριθμ. 1107147/1239/0006Α74.10.96 απόφαση 
του Πρωθυπουργού και του Υπ. Οικονομικών «Ανάθεση αρ¬ 
μοδιοτήτων Υπ. Οικονομικών στους Υφυπουργούς Οικονομι¬ 
κών», αποφασίζουμε: 

α) Καθορίζουμε την αποζημίωση μελών των επιτροπών 
ομάδων εργασίας των εισαγωγικών εξετάσεων, για το ακαδη¬ 
μαϊκό έτος 1995-96 της Ανωτάτης Σχολής Καλών Τεχνών, ως 
ακολούθως: 

1. Επιτροπή Εισιτηρίων Εξετάσεων 

Πρόεδρος ή μέλος Επιτροπής για κάθε άτομο δρχ. 70.367 
(16 άτομα) 

Γραμματέας Επιτροπής δρχ. 49.251 

(1 άτομο) 

Διοικητικός υπάλληλος δρχ. 42.233 

(1 άτομο) 

2. Επιτροπή βαθμολόγησης Έργων 
Βαθμολογητές (16 άτομα) 

α. Για τους 200 πρώτους φακέλους υποψηφίων δρχ. 
56.268 για κάθε βαθμολογητή. 

β. Από 201 μέχρι 400 φακέλους υποψηφίων δρχ. 49.251 
για κάθε βαθμολογητή. 

γ. Από 401 μέχρι 800 φακέλους υποψηφίων δρχ. 35.15 για 
κάθε βαθμολογητή. 

δ. Από 801 και,πάνω φακέλους υποψηφίων δρχ. 31.957 για 
κάθε βαθμολογητή. 

3. Εποπτεία Εισαγωγικών Εξετάσεων 
Επόπτες δρχ. 49.251 για κάθε ένα (άτομα 3). 


Επιτηρητές (77 άτομα χ 5 ημέρες) δρχ. 5.058 για κάθε ένα 
την ημέρα. 

4. Για το Γραμματέα του Τμήματος Εικαστικών Τεχνών της 
Α.Σ.Κ.Τ. 

Δρχ. 6.752 για κάθε ημέρα απασχόλησης και μέχρι 20 ημέ¬ 
ρες. 

5. Για κάθε διοικητικό υπάλληλο (άτομα 20) 

Δρχ. 5.058 για κάθε ημέρα απασχόλησης και μέχρι 20 ημέ¬ 
ρες. 

6. Γ ια τον υπεύθυνο του κλάδου Επιμελητών (Κλητήρα) 
Δρχ. 4.500 για κάθε ημέρα απασχόλησης και μέχρι 25 ημέ¬ 
ρες (1 άτομο). 

7. Για κάθε κλητήρα (άτομα 9) 

Δρχ. 4.223 για κάθε ημέρα απασχόλησης και μέχρι 25 ημέ¬ 
ρες. 

8. Γ ια κάθε εργάτη (άτομο 1) 

Δρχ. 4.223 για κάθε ημέρα απασχόλησης και μέχρι 25 ημέ¬ 
ρες. 

9. Γ ια τους ηλεκτρολόγους (άτομα 2). 

Δρχ. 5.058 για κάθε ημέρα απασχόλησης και μέχρι 20 ημέ¬ 
ρες. 

10. Για κάθε καθαρίστρια (άτομα 5) 

Δρχ. 3.516 για κάθε ημέρα απασχόλησης και μέχρι 25 ημέ¬ 
ρες. 

Η απόφαση αυτή να δημοοιευθεί στην Εφημερίδα της Κυ- 
βερνήσεως. 

Αθήνα, 19 Δεκεμβρίου 1996 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

-♦- 

Αριθ. 2080566/11848/0022 (3) 

Έγκριση χρησιμοποίησης και καθορισμός αμοιβής Ειδικών 
Εμπειρογνωμόνων για τη συμμετοχή τους στην υλοποίηση 
των δράσεων για την εφαρμογή των μέτρων του Ε.Π. 
«Κλεισθένης» που αφορούν στη Γ.Γ. ΕΣΥΕ. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ» του 
Π.Δ. 532/91 «Οργανισμός Γενικής Γραμματείας ΕΣΥΕ». 

β) Του άρθρου 10 του Ν. 2392/96 με θέμα «Πρόσβαση της 
Γ ενικής Γ ραμματείας Εθνικής Στατιστικής Υπηρεσίας της Ελ¬ 
λάδος (Γ.Γ.ΕΣΥΕ) σε διοικητικές πηγές και διοικητικά αρχεία, 
Επιτροπή Στατιστικού Απορρήτου, ρύθμιση θεμάτων διενέρ¬ 
γειας απογραφών και στατιστικών εργασιών, καθώς και θεμά¬ 
των της Γ ενικής Γ ραμματείας Εθνικής Στατιστικής Υπηρεσίας 
της Ελλάδος, (Γ.Γ.ΕΣΥΕ)» (ΦΕΚ 60/9.4.96 τ.Α ). 
γ) Του Ν. 1558/85 «Κυβέρνηση και Κυβερνητικά Όργανα», 
δ) Του άρθρου 40 του Ν. 849/78 «Περί παροχής κινήτρων 
δια την ενίσχυσιν της περιφερειακής και οικονομικής ανάπτυ¬ 
ξης της Χώρας». 

ε) Του Ν. 2362/95 «περί Δημοσίου Λογιστικού», 
στ) Του άρθρου 15 παρ. 2 του Ν. 2227/94. 

2. Την 0 (94) 1422/29.7.94 απόφαση της επιτροπής των 
Ευρωπαϊκών Κοινοτήτων σχετικά με τη χορήγηση συνδρομής 
του ΕΚΤ και του ΕΤΠΑ σ’ ένα ολοκληρωμένο επιχειρησια¬ 
κό πρόγραμμα με τίτλο «Κλεισθένης» το οποίο εντάσσεται 

στο Κοινοτικό Πλαίσιο Στήριξης για τις διαρθρωτικές 
παρεμβάσεις στα πλαίσια του στόχου 1 στην Ελλάδα. 

3. Την 13546/Γ 589/10.7.96 απόφαση με θέμα «Ανάθεση, 
έγκριση και προκήρυξη της διενέργειας πιλοτικής έρευνας για 
τις θαλάσσιες μεταφορές». 

4. Την 12859/Γ 475/3.7.96 απόφαση με θέση «Ανάθεση, 
έγκριση και προκήρυξη της διενέργειας της Γενικής Απογρα- 
φής των Δημοσίων Υπηρεσιών, ΝΠΔΔ και ΟΤΑ και του προ¬ 
σωπικού αυτών». 

5. Την 5763/Γ 8/13.3.96 απόφαση με θέμα «Ανάθεση στη 
Γ.Γ.ΕΣΥΕ της διενέργειας της Έρευνας Χρηματοπιστωτικών 
Οργανισμών». 

6. Τις 14938/Γ 699/2.8.96 και 14939/Γ 698/2.8.96 απο¬ 
φάσεις με θέμα «Ανάθεση, έγκριση και προκήρυξη διενέρ¬ 
γειας στατιστικής εργασίας που αφορά στις δαπάνες του κρα¬ 
τικού τομέα σε περιβαλλοντικές δραστηριότητες» και «Ανά¬ 
θεση, έγκριση και προκήρυξη διενέργειας της έρευνας περι¬ 
βαλλοντικών δαπανών στη βιομηχανία». 

7. Την 14467/Γ 700/24.7.96 απόφαση με θέμα «Ανάθεση, 
έγκριση και προκήρυξη της διενέργειας στατιστικών εργασιών 
για την αναθεώρηση και εναρμόνιση οικονομικών δεικτών». 

8. Την 14790/Γ 988/27.7.95 απόφαση με θέμα «Ανάθεση 
στη Γ.Γ.ΕΣΥΕ της διενέργειας στατιστικών εργασιών επί των 
εθνικών λογαριασμών σύμφωνα με κοινοτική οδηγία», όπως 
τροποποιήθηκε και συμπληρώθηκε με την 12476/Γ 672/ 
27.6.96 απόφαση. 

9. Την 7751/Γ 156/18.4.96 απόφαση με θέμα «Ανάθεση 
στη Γ.Γ.ΕΣΥΕ της διενέργειας της τριμηνιαίας έρευνας δια¬ 
κοπών» και την 9613/Γ 574/15.5.96 απόφαση με θέμα 
«Έγκριση και προκήρυξη της διενέργειας της τριμηνιαίας 
έρευνας διακοπών» όπως τροποποιήθηκαν και συμπληρώθη¬ 
καν με την 12463/Γ 656/27.6.96 απόφαση. 

10. Το γεγονός ότι: 

α. Για την εκτέλεση των ανωτέρω εργασιών εισρέει συνάλ¬ 
λαγμα στη χώρα σε ΕΟΙΙ. 

β. Η δαπάνη για την υλοποίηση των ενεργειών θα καλυφθεί 
σε ποσοστό 50% από τα Κοινοτικά Ταμεία από τα αποστελλό- 
μενα από την Κοινότητα ποσά σε ΕΟΙΙ. 

γ. Το γεγονός ότι οι Ειδικοί Εμπειρογνώμονες χρησιμο¬ 
ποιούνται για το σχεδιασμό και την υλοποίηση των δράσεων 
του επιχειρησιακού προγράμματος «ΚΛΕΙΣΘΕΝΗΣ» στα πλαί¬ 
σια των οποίων έχουν προκηρυχθεί οι παραπάνω έρευνες και 
στατιστικές εργασίες, ανάλογα με τη φύση και το αντικείμενο 
αυτών και με βάση την τεχνογνωσία τους. 

11. Το γεγονός ότι από τις διατάξεις της απόφασης αυτής 
προκαλείται δαπάνη, ύψος δύο εκατομμυρίων εννιακοσίων 
σαράντα χιλιάδων (2.940.000) δρχ. για το οικονομικό έτος 
1996, η οποία θα βαρύνει τον ΚΑΕ 5332 του Ειδικού Φορέα 
13-610 του ΥΠΕΘΟ (Γ.Γ.ΕΣΥΕ), που αφορά σε κάθε είδους 
δαπάνες προπαρασκευής, οργάνωσης και εκτέλεσης προ¬ 
γραμμάτων απογραφών και επεξεργασία των στοιχείων τους, 
που απορρέουν από την εφαρμογή του ενταγμένου στο Κοι¬ 
νοτικό Πλαίσιο Στήριξης Προγράμματος δράσης των Περιφε¬ 
ρειακών Στατιστικών της Ελλάδος, αποφασίζουμε: 

1. Εγκρίνουμε τη χρησιμοποίηση δεκατριών (13) Ειδικών 
Εμπειρογνωμόνων για τη συμμετοχή τους στην υλοποίηση 
των δράσεων για την εφαρμογή των μέτρων του Ε.Π. «ΚΛΕΙ¬ 
ΣΘΕΝΗΣ» που αφορούν στη Γ.Γ.ΕΣΥΕ, κατά τους μήνες Νο¬ 
έμβριο και Δεκέμβριο 1996. 

2. Καθορίζουμε την κατά μήνα αμοιβής τους, ως εξής: 

α. 6 Ειδικοί Εμπειρογνώμονες μέχρι 150.000 δρχ. μηνιαία. 

β. 2 Ειδικοί Εμπειρογνώμονες μέχρι 100.000 δρχ. μηνιαία. 

γ. 3 Ειδικοί Εμπειρογνώμονες μέχρι 80.000 δρχ. μηνιαία. 

δ. 1 Ειδικός Εμπειρογνώμονας μέχρι 70.000 δρχ. μηνιαία. 

ε. 1 Ειδικός Εμπειρογνώμονας μέχρι 60.000 δρχ. μηνιαία. 


3. Ο ορισμός των Ειδικών Εμπειρογνωμόνων που θα χρησι¬ 
μοποιηθούν για το σχεδίασμά και την υλοποίηση των δράσεων 
για την εφαρμογή των μέτρων του Ε.Π. «ΚΛΕΙΣΘΕΝΗΣ» θα γί¬ 
νει με απόφαση της Γ ενικής Γ ραμματέα ΕΣΥΕ. 

4. Η απόφαση ισχύει από 1 ης Νοεμβρίου 1996. 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Αθήνα, 19 Δεκεμβρίου 1996 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

Αριθ. ΕΣ 43667 (4) 

Τροποποίηση και προσαρμογή του Οργανισμού Εσωτερικής 

Υπηρεσίας της κοινότητας Ασπροβάλτας του Ν. Θεσσαλο¬ 
νίκης. 

Ο Δ/ΝΤΗΣ ΠΕΡΙΦ/ΚΗΣ Δ/ΣΗΣ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 2,12 (όπως τροποποιήθηκε με 
το άρθρο 8 παρ. 5 του Ν. 2307/1995) και 320 του Ν. 1188/ 
1981. 

2. Τις διατάξεις του Ν. 1586/1986. 

3. Το Π.Δ. 37α/1987 όπως τροποποιήθηκε και συμπληρώ¬ 
θηκε με το Π.Δ. 22/1990. 

4. Τις διατάξεις των άρθρων 34-38 του Ν. 2190/1994. 

5. Τη διάταξη του άρθρου 14 του Ν. 2399/1996 (ΦΕΚ 
90Α ) με την οποία καταργείται η θέση του Περιφ. Διευθυντή 
και την αριθ. πρωτ. 943/1996 απόφαση του Γ εν. Γ ραμματέα 
Περιφέρειας Κεντρικής Μακεδονίας με την οποία ορίζεται ο 
αναπληρωτής αυτού. 

6. Τη σύμφωνη γνώμη του Υπηρεσιακού Συμβουλίου υπαλ¬ 
λήλων Ο.Τ.Α. Ν. θεσ/νίκης (πλην Δήμου Θεσσαλονίκης) που 
διατυπώθηκε στο 4/24.10.1996 πρακτικό (θέμα 26ο). 

7. Την αριθ. 68/1996 απόφαση του Κοινοτικού Συμβουλίου 
Ασπροβάλτας, αποφασίζουμε: 

Τροποποιούμε και προσαρμόζουμε στις διατάξεις του Ν. 
2190/1994 τον Οργανισμό Εσωτερικής Υπηρεσίας της κοι¬ 
νότητας Ασπροβάλτας του Νομού μας όπως αναλυτικά ορίζε¬ 
ται στην 68/1996 απόφαση του Κοινοτικού Συμβουλίου και 
στην αριθ. 4/1996 σύμφωνη γνώμη του Υπηρεσιακού Συμ¬ 
βουλίου υπαλλήλων ΟΤΑ Ν. Θεσσαλονίκης (πληνΔήμου Θεσ¬ 
σαλονίκης) ώστε να διαμορφωθεί ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΟΙΝΟΤΗΤΑΣ ΑΣΠΡΟΒΑΛΤΑΣ 

Η Κοινότητα οργανώνεται σε τμήμα αφού από τον παρόντα 
οργανισμό προβλέπονται 31 θέσεις υπαλλήλων με τα παρα¬ 
κάτω μη αυτοτελή γραφεία: 

Α. ΓΡΑΦΕΙΟ ΔΙΟΙΚΗΣΕΩΣ 

Αυτό περιλαμβάνει τις παρακάτω θέσεις: 

1) Κατηγορία ΔΕΙ Διοικητικού 

α) Κλάδος ΔΕΙ Διοικητικού 

Εξι (6) θέσεις με βαθμούς Δ-Α. 

β) Κλάδος Ηλεκτρονικών υπολογιστών (Η/Υ). 

Μία (1) θέση Η/Υ με βαθμό Δ-Α. 

2) Κατηγορία ΥΕ 

α) Κλάδος ΥΕ1 Κλητήρων - θυρωρών γενικών καθηκό¬ 
ντων. 

Μία (1) θέση με βαθμούς Ε-Β. 

β) Κλάδος ΥΕ16 εργατών. 

Μία (1) θέση εργατών γενικά (καθαρίστρια) με βαθμούς 
Ε-Β. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Β. ΓΡΑΦΕΙΟ ΠΡΑΣΙΝΟΥ - ΚΑΘΑΡΙΟΤΗΤΑΣ 

Αυτό περιλαμβάνει τις παρακάτω θέσεις: 

1. Κατηγορία ΔΕ 

α) Κλάδος ΔΕ29 οδηγών αυτοκινήτων. 

Τρεις (3) θέσεις με βαθμούς Δ-Α. 

β) Κλάδος ΥΕ16 εργάτες καθαριότητας. 

Έξι (6) θέσεις με βαθμούς Ε-Β. 

γ) Κλάδος ΥΕ16 εργάτες Κήπων. 

Τρεις (3) θέσεις με βαθμούς Ε-Β. 

2. Προσωρινές θέσεις προσωπικού με σχέση εργασίας ιδι¬ 
ωτικού δικαίου. 

Μία (1) θέση εργάτη καθαριότητας. 

Γ. ΓΡΑΦΕΙΟ ΥΔΡΕΥΣΗΣ - ΑΠΟΧΕΤΕΥΣΗΣ - ΗΛΕΚΤΡΟ- 
ΦΩΤΙΣΜΟΥ 

Αυτό περιλαμβάνει τις παρακάτω θέσεις: 

1. Κατηγορία ΔΕ 

α) Κλάδος ΔΕ30 Ηλεκτρολόγων. 

Δύο (2) θέσεις ηλεκτρολόγων. Η μία για την υπηρεσία ηλε- 
κτροφωτισμού και η άλλη για τον στθμό βιολογικού καθαρι¬ 
σμού με βαθμούς Δ-Α. 

2. Κατηγορία ΥΕ 

α) Κλάδος ΥΕ16. 

Έξι (6) θέσεις εργατών ύδρευσης με βαθμούς Ε-Β. 

Δύο (2) θέσεις εργατών σταθμού βιολογικού καθαρισμού 
με βαθμούς Ε-Β. 

3. Προσωρινές θέσεις προσωπικού με σχέση εργασίας ιδ. 
δικαίου αορίστου χρόνου. 

Μία (1) θέση υδρονομέα. 

ΑΡΜΟΔΙΟΤΗΤΕΣ 

Α. ΓΡΑΦΕΙΟ ΔΙΟΙΚΗΣΗΣ 

1. Η μέριμνα για την διεκπεραίωση της αλληλογραφίας και 
των αποφάσεων του Προέδρου. 

2. Η γραμματειακή υποστήριξη του Προέδρου και του Κοι¬ 
νοτικού Συμβουλίου. 

3. Η τήρηση προσωπικού αρχείου εγγράφων του Προέ¬ 
δρου. 

4. Η τήρηση πρακτικών των συναντήσεων ή των συμβου¬ 
λίων στα οποία συμμετέχει ο Πρόεδρος. 

5. Η συγκέντρωση στοιχείων ή εγγράφων που πρέπει να 
υπογραφούν από τον Πρόεδρο και η μέριμνα για την υπο¬ 
γραφή και διεκπεραίωσή τους. 

6. Η τήρηση αρχείου αποφάσεων του Προέδρου. 

7. Η ενημέρωση των μελών του Κ.Σ. για τα θέματα και τον 
χρόνο / τόπο κάθε συνεδρίασης. 

8. Η τήρηση των πρακτικών κατά τη διάρκεια των συνεδριά¬ 
σεων. 

9. Η μέριμνα για το χώρο των συνεδριάσεων, την καλή λει¬ 
τουργία των εγκαταστάσεων κλπ. 

10. Η τήρηση πρωτοκόλλου εισερχομένων - εξερχομένων 
εγγράφων και η διεκπεραίωσή τους. 

11. Η τήρηση των Δημοτολογίων, των Μητρώων Αρρένων 
και των Ληξιαρχικών βιβλίων. 

12. Η τήρηση των βιβλίων επίπλων και σκευών, του βιβλίου 
έργων και όλων των βιβλίων που προβλέπονται από τον Νόμο. 

13. Η τήρηση μητρώου και ευρετηρίου του μόνιμου και με 
σχέση εργασίας Ι.Δ.Α.Χ. προσωπικού η παρακολούθηση της 
μισθοδοτικής τους κατάσταση και η σύνταξη των πάσης «ρύ¬ 
σεως μισθοδοτικών στοιχείων. 

14. Η δημοσίευση διακηρύξεων και η τοιχοκόλληση ανακοι¬ 
νώσεων. 

15. Η παροχή υπηρεσιών που αφορούν την αστική και δη¬ 
μοτική κατάσταση των πολιτών. 

16. Η χορήγηση αδειών λειτουργίας καταστημάτων. 

17. Η ενημέρωση των πολιτών για τα δικαιώματά τους και 


τις ενέργειες που απαιτούνται για την διεκπεραίωση των υπο- 
θέσεών τους. 

18. Η παρακολούθηση της πορείας των εσόδων και εξόδων 
και η ενημέρωση για την σύνταξη εκθέσεων δαπανών και εσό¬ 
δων. 

19. Η παρακολούθηση της πορείας των εσόδων και εξόδων 
του προϋπολογισμού και η σύνταξη εισηγήσεων για την σωστή 
κατανομή των πιστώσεων και την απορρόφηση των δαπανών 
για την εκτέλεση των έργων, των προμηθειών καθώς και την 
κίνηση του χρέους και της περιουσίας γενικά. 

20. Η σύνταξη του προϋπολογισμού και η σύνταξη εισηγή¬ 
σεων για την αναμόρφωσή του με την εγγραφή νέων εσόδων 
και την χορήγηση συμπληρωματικών και εκτάκτων πιστώ¬ 
σεων. 

21. Η σύνταξη και συνυπογραφή των βεβαιωτικών καταλό¬ 
γων εσόδων. 

22. Η τήρηση αρχείου ακίνητης περιουσίας της Κοινότη¬ 
τας. 

23. Οι προτάσεις για τους τρόπους αξιοποίησης και εκμε¬ 
τάλλευσης της ακίνητης περιουσίας της Κοινότητας. 

24. Η μέριμνα για την συντήρηση της ακίνητης περιουσίας 
της Κοινότητας. 

25. Η τήρηση των διαδικασιών που σχετίζονται με δωρεές 
προς την Κοινότητα. 

26. Η συγκέντρωση στοιχείων και η τήρηση αρχείων των 
υπόχρεων και του ύψους των χρηματικών υποχρεώσεων προ ς 
την Κοινότητα των φυσικών προσώπων και των επιχειρήσεων 
κάθε είδους για φόρους, εισφορές, τέλη και δικαιώματα που 
περιοδικά πρέπει να καταβάλλονται με βάση τις ισχύουσες 
διατάξεις. 

27. Η συντήρηση του Κοινοτικού καταστήματος και η διατή¬ 
ρηση της καθαριότητας όλων των χώρων του. 

Β. ΓΡΑΦΕΙΟ ΚΑΘΑΡΙΟΤΗΤΑΣ ΚΑΙ ΠΡΑΣΙΝΟΥ 

1. Η περισυλλογή, φόρτωση και αποκομιδή των απορριμμά¬ 
των με την σωστή χρονικά και τοπικά εκτέλεση των προγραμ¬ 
ματισμένων δρομολογίων των απορριμματοφόρων. 

2. Η περισυλλογή και ταφή νεκρών ζώων. 

3. Η καθαριότητα των δρόμων, των κοινοχρήστων χώρων 
και της παραλίας. 

4. Η καθημερινή καθαριότητα κοινόχρηστων αποχωρητη¬ 
ρίων. 

5. Η καθημερινή εκκένωση των κοινοτικών δοχείων και κά¬ 
δων απορριμμάτων. 

6. Η λειτουργία του χώρου ταφής των απορριμμάτων. 

7. Η συντήρηση σε θέση λειτουργίας των μηχανημάτων της 
διαχείρισης απορριμμάτων και των λοιπών μηχανημάτων. 

8. Η μέριμνα για την συντήρηση, καθαριότητα και την καλή 
κατάσταση των πάρκων, κήπων και δενδροστοιχιών με το φύ¬ 
τεμα νέων φυτών και δέντρων, το σκάψιμο των κήπων, το πό¬ 
τισμα των φυτών και δέντρων, το κλάδεμά τους. 

Γ. ΓΡΑΦΕΙΟ ΥΔΡΕΥΣΗΣ - ΑΠΟΧΕΤΕΥΣΗΣ - 
ΗΛΕΚΤΡΟΦΩΤΙΣΜΟΥ 

1. Η συντήρηση του δικτύο ύδρευσης της Κοινότητας και η 
αποκατάσταση των εμφανιζόμενων βλαβών. 

2. Η συντήρηση και διατήρηση καθαριότητας στις κοινοτι¬ 
κές δεξαμενές και τα αντλιοστάσια. 

3. Η παρακολούθηση των νερών που προέρχονται από φυ¬ 
σικές πηγές. 

4. Η μέριμνα για κανονική και συνεχή χλωρίωση του πόσι¬ 
μου νερού. 

5. Η λήψη των ενδείξεων όλων των υδρομετρητών, η κατα- 
χώρησή τους σε ειδικά ευρετήρια και η επεξεργασία των στοι¬ 
χείων για την σύνταξη των φορολογικών καταλόγων. 

6. Η συντήρηση του προγραμματισμένου δικτύου αποχέ¬ 
τευσης της Κοινότητας (επιχειρ.). 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Η. Η λειτουργία των εγκαταστάσεων επεξεργασίας λυμμά- 
των (επιχειρ.)· 

8. Η σύνταξη των φορολογικών καταλόγων για τα τέλη απο¬ 
χέτευσης (επιχειρ.). 

9. Η συντήρηση του δικτύου ηλεκτροφωτισμού κοινοχρή¬ 
στων χώρων, οδών και πλατειών. 

10. Η παρακολούθηση και αντικατάσταση των κατεστραμ¬ 
μένων λαμπτήρων. 

11. Η παρακολούθηση και ρύθμιση των χρονοδιακοπτών για 
την αφή και σβέση των φώτων την κατάλληλη ώρα κάθε 
εποχή. 

12. Η τοποθέτηση κατά περίπτωση του εορταστικού φωτι¬ 
σμού της Κοινότητας. 

13. Η συντήρηση της ηλεκτρικής εγκατάστασης της Κοινό¬ 
τητας και κάθε άλλη σχετική με το αντικείμενο εργασία. 

Δ. ΠΡΟΪΣΤΑΜΕΝΟΣ ΤΜΗΜΑΤΟΣ 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 

1. Είναι υπεύθυνος για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων του τμήματος 
που προΐσταται. 

2. Φροντίζει για την εφαρμογή των Νόμων, διαταγμάτων, 
αποφάσεων και εγκυκλίων ενημερώνοντας τους υπαλλήλους 
του τμήματος και δίνοντας τις απαραίτητες επεξηγήσεις και 
οδηγίες, για την εκτέλεσή τους. 

3. Ελέγχει τους υπαλλήλους του τμήματος για την κανονική 
τήρηση του ωραρίου εργασίας και την κανονική άσκηση των 
καθηκόντων που τους ανατίθενται. 

4. Τηρεί τους ατομικούς φακέλους όλων των υπαλλήλων 
και βοηθά τον Πρόεδρο στην σύνταξη των εκθέσεων ουσια¬ 
στικών προσόντων τους. 

5. Συνυπογράφει με τον Πρόεδρο όλα τα έγγραφα στα 
οποία προβλέπεται συνυπογραφή (του γραμματέα) καθιστά¬ 
μενος συνυπεύθυνος για την ακρίβεια των αναφερομένων σε 
αυτό στοιχείων και μονογράφει τα αντίστοιχα των εξερχομέ- 
νων εγγράφων. 

6. Εκτελεί τις εντολές του Προέδρου και εισηγείται σ’ αυ¬ 
τόν τις υποθέσεις της αρμοδιοτητάς του υποβάλλοντας εκθέ¬ 
σεις που εκρεμούν και ο,τιδήποτε θα μπορούσε να βελτιώσει 
τη λειτουργία του τμήματος. 

Ε. ΛΟΙΠΟ ΠΡΟΣΩΠΙΚΟ ΤΜΗΜΑΤΟΣ 

1. Στα πλαίσια των αρμοδιοτήτων του τμήματος που είναι 
τοποθετημένοι οι υπάλληλοι, ανεξάρτητα από την εργασιακή 
τους σχέση, εκτελούν την εργασία που τους έχει ανατεθεί με 
προσοχή, επιμέλεια και ευσυνειδησία, κάτω από τις οδηγίες 
και κατευθύνσεις του προϊσταμένου τους, σύμφωνα με την 
κείμενη νομοθεσία. 

2. Όσοι χειρίζονται ή χρησιμοποιούν μηχανήματα ή οχή¬ 
ματα, εργαλεία, διάφορες συσκευές κ.λπ. είναι υπεύθυνοι για 
κάθε αδικαιολόγητη απώλεια, φθορά ή καταστροφή, κυρίως 
όταν αυτή οφείλεται σε αμέλεια ή κακή χρήση. 

3. Οι συντάκτες των εγγράφων, των αποφάσεων και της αλ¬ 
ληλογραφίας τα μονογράφουν και είναι υπεύθυνοι για την 
ακρίβεια των πραγματικών στοιχείων που αναφέρονται σε 
αυτά. 

4. Αναφέρουν στον προϊστάμενό τους γραπτά ή προφορικά 
για τις υποθέσεις που εκκρεμούν και δεν μπορούν να επιλυ¬ 
θούν άμεσα ή εντός των προθεσμιών που τους έχουν ταχθεί. 

5. Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

ΣΤ. ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΗΣ ΚΟΙΝΟΤΗΤΑΣ 

Οι κατηγορίες και οι κλάδοι του προσωπικού που θα στελε¬ 
χώσει τις υπηρεσίες της Κοινότητας προβλέπονται από τα ΠΔ 
37α/87 και 22/90 και είναι: 


ΚΑΤΗΓΟΡΙΑ ΔΕ 


ΔΕΙ-Διοικητικών 

(6 θέσεις) 

ΔΕ29-Οδηγών αυτοκινήτων 

(3 θέσεις) 

ΔΕ30-Τεχνιτών 

(2 θέσεις) 

ΔΕ38-Προσωπικού Η/Υ 

(1 θέση) 

ΚΑΤΗΓΟΡΙΑ ΥΕ 


ΥΕ1 -Κλητήρων-θυρωρών- 


Γενικών καθηκόντων 

(1 θέση) 

ΥΕ16-Εργατών καθαριότητας, 


κήπων-δενδροστοιχιών, 


ύδρευσης, καθαριστριών 

(18 θέσεις) 

ΠΡΟΣΩΡΙΝΕΣ ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ 

Ι.Δ.Α.Χ. 


Υδρονομέας 

(1 θέση) 

Εργάτης καθαριότητας 

(1 θέση) 


Ζ. ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων της κατηγορίας ΔΕ 
ορίζεται ο βαθμός Δ και καταληκτικός ο βαθμός Α. 

2. Εισαγωγικός βαθμός των υπαλλήλων της κατηγορίας ΥΕ 
ορίζεται ο βαθμός Ε και καταληκτικός ο βαθμός Β. 

Η. ΘΕΣΗ ΠΡΟΪΣΤΑΜΕΝΟΥ ΤΜΗΜΑΤΟΣ 

Προϊστάμενος του τμήματος ορίζεται υπάλληλος της Κοι¬ 
νότητας που προέρχεται από τον ΔΕΙ - Διοικητικών με βαθμό 
Α' και ελλείψει αυτού με βαθμό Β’. Τον Προϊστάμενο εν ελλεί¬ 
ψει του τον αντικαθιστά ο υπάλληλος με μεγαλύτερο βαθμό. 

θ. ΤΥΠΙΚΑ ΠΡΟΣΟΝΤΑ ΚΑΤΑ ΚΑΤΗΓΟΡΙΑ ΚΑΙ ΚΛΑΔΟ 

Τα τυπικά προσόντα διορισμού όλων των υπαλλήλων είναι 
αυτά που ορίζονται από τις διατάξεις του Ν. 1586/86 και τα 
Π.Δ. 37α/87 και 22/90 όπως εκάστοτε ισχύουν. 

Ακροτελεύτια διάταξη: Με την τροποποίηση αυτή προκα- 
λείται ετήσια δαπάνη σε βάρος του προϋπολογισμού της κοι¬ 
νότητας Ασπροβάλτας ύψους περίπου 43.000.000 δρχ. εφό¬ 
σον καλυφθούν όλες οι νέες θέσεις. Όταν υπάρξει πρόβλεψη 
για την κάλυψη των νέων θέσεων ή μέρους αυτών η ανάλογη 
πίστωση θα εγγράφει στον Κ.Α. 05/111.1 του προϋπολογι¬ 
σμού έτους 1997 και των επομένων οικονομικών ετών. 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Θεσσαλονίκη, 19 Δεκεμβρίου 1996 
Με εντολή Γεν. Γραμ. Περιφ. Κεντρ. Μακεδονίας 
Ο Διευθυντής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 

-♦- 

Αριθ. ΕΣ: 43669 (5) 

Τροποποίηση και προσαρμογή του Οργανισμού Εσωτερικής 

Υπηρεσίας της κοινότητας Κ αλοχωρ ίου Ν. Θεσσαλονίκης. 

Ο Δ/ΝΤΗΣ ΠΕΡΙΦ/ΚΗΣ Δ/ΣΗΣ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 2,12 (όπως τροποποιήθηκε με το 
άρθρο 8 παρ. 5 του Ν. 2307/1995) και 320 του Ν. 1188/1981. 

2. Τις διατάξεις του Ν. 1586/1986. 

3. Το Π.Δ. 37α/1987 όπως τροποποιήθηκε και συμπληρώ¬ 
θηκε με το Π.Δ. 22/1990. 

4. Τις διατάξεις των άρθρων 34 - 38 του Ν. 2190/1994. 

5. Τη διάταξη του άρθρου 14 του Ν. 2399/1996 (ΦΕΚ 90Α ) 
με την οποία καταργείται η θέση του Περ. Δ/ντή και την αριθ. 
πρωτ. 943/1996 απόφαση του Γενικού Γραμματέα Περιφέ¬ 
ρειας Κεντρικής Μακεδονίας με την οποία ορίζεται ο αναπλη¬ 
ρωτής αυτού. 

6. Τη σύμφωνη γνώμη τουΥπηρεσιακού Συμβουλίου υπαλ- 

λήλων Ο.Τ.Α. Ν. θεσ/νίκης (πλην δήμου θεσ/νίκης) που δια- 
τύπωθηκε στο 4/24.10.1996 πρακτικό (θέμα 23ο). 

7. Την αριθ. 63/1996 απόφαση του Κοινοτικού Συμβουλίου 
Καλοχωρίου, αποφασίζουμε: 

Τροποποιούμε και προσαρμόζουμε στις διατάξεις του Ν. 
2190/1994 τον Οργανισμού Εσωτερικής Υπηρεσίας της κοι¬ 
νότητας Καλοχωρίου του Νομού μας κατά τα οριζόμενα στην 
63/1996 απόφαση του Κοινοτικού Συμβουλίου και στην αριθ. 
4/1996 σύμφωνη γνώμη του Υπηρ. Συμβουλίου υπαλλήλων 
ΟΤΑ Ν. Θεσσαλονίκης (πλην δήμου Θεσσαλονίκης) ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΟΙΝΟΤΗΤΑΣ ΚΑΛΟΧΩΡΙΟΥ 

Άρθρο 1 

Η όλη υπηρεσία της Κοινότητας οργανώνεται σε δύο τμή¬ 
ματα. 

Άρθρο 2 

1) Τμήμα Διοικητικών Οικονομικών Υπηρεσιών 
α) Γραφείο Διοικητικών Υπηρεσιών 

β) Γραφείο Οικονομικής Υπηρεσίας 

2) Τμήμα Τεχνικών Υπηρεσιών 

α) Γραφείο Μελετών και Εκτέλεσης Έργων 
β) Γραφείο Τοπογραφήσεων και Κτηματολογίου 
γ) Γραφείο Ύδρευσης, Καθαριότητας και Πρασίνου 

Άρθρο 3 

Η οργανική σύνθεση και η διαβάθμιση των θέσεων των 
υπαλλήλων των τμημάτων ορίζεται ως εξής (οιβαθμοί κάθε 
κατηγορίας είναι ενιαίοι). 

ΜΟΝΙΜΟ ΠΡΟΣΩΠΙΚΟ 

1) Κατηγορία ΠΕ 

α) Κλάδος ΠΕΙ Δ/κού 
Δύο (2) θέσεις με βαθμούς Δ - Α 
β) Κλάδος ΠΕ3 Πολιτ. Μηχ/κών 
Μία (1) θέση με βαθμούς Δ - Α 

2) Κατηγορία ΤΕ 

α) Κλάδος ΤΕ17 Διοικητικών - Λογιστών 

Μία (1) θέση με βαθμό Δ - Α 

β) Κλάδος ΤΕ3 Τεχνολόγων - Πολιτ. Μηχ/κών 

Μία (1) θέση με βαθμό Δ - Α 

γ) Κλάδος ΤΕ5 Τεχν. Τοπογράφων Μηχ/κών 

Μία (1) θέση με βαθμούς Δ - Α 

δ) Κλάδος ΤΕ13 Τεχνολογίας Γεωπονίας 

Μία (1) θέση με βαθμό Δ - Α 

3) Κατηγορία ΔΕ 

α) Κλάδος Δΐ Διοικητικού 
Τρεις (3) θέσεις με βαθμούς Δ - Α 
β) Κλάδος ΔΕ29 οδηγών αυτ/των 
Τρεις (3) θέσεις με βαθμούς Δ - Α 
γ) Κλάδος ΔΕ30 τεχνιτών Υδραυλικών 
Μία (1) θέση με βαθμούς Δ - Α 

4) Κατηγορία ΥΕ 

α) Κλάδος ΥΕ1 Κλητήρων θυρωρών - Γεν. Καθηκόντων 
Μία (1) θέση με βαθμούς Ε - Β 
β) Κλάδος ΥΕ16 εργατών 

Δύο (2) θέσεις εργατών ύδρευσης με βαθμούς Ε - Β 
Έξι (6) θέσεις εργατών Καθ/τας - κήπων με βαθμούς Ε - Β 
Μία (1) θέση καθαρίστριας με βαθμούς Ε - Β 

5) Προσωποπαγείς θέσεις 

Προσωποπαγείς θέσεις που κατέχονται (βάσει του άρθρου 
2 του Ν. 1476/84) 

Μία (1) θέση κατηγορίας ΔΕ29 Οδηγών αυτ/των με βαθ¬ 
μούς Δ - Α 


Προσωποπαγείς θέσεις που κατέχονται (βάσει του άρθρου 
25 Ν. 1735/1987) 

Μία (1) θέση κατηγορίας ΥΕ16 εργατών καθ/τας με βαθ¬ 
μούς Ε - Β 

Οι παραπάνω προσωποπαγείς θέσεις καταργούνται μετά 
από την οποιοδήποτε τρόπο κένωσής τους. 

Άρθρο 4 

Προϊστάμενοι Οργανικών Μονάδων 

α) Προϊστάμενος του τμήματος Διοικητικού - Οικονομικού 
θα είναι υπάλληλος της Κοινότητας του κλάδου ΠΕΙ, ΤΕ17, 
ΔΕΙ Διοικητικού και ειδικώτερα όπως ορίζεται από τις εκά- 
στοτε ισχύουσες νομοθετικές διατάξεις. 

β) Προϊστάμενος Τεχνικών Υπηρεσιών θα είναι υπάλληλος 
της Κοινότητας κλάδου ΠΕ3, ΤΕ3, ΤΕ5, ΤΕ13 και ειδικώτερα 
όπως ορίζεται από τις εκάστοτε ισχύουσες νομοθετικές δια¬ 
τάξεις. 

Άρθρο 5 

Αρμοδιότητες Προϊσταμένων 

Οι Προϊστάμενοι των τμημάτων προίστανται όλων των υπη¬ 
ρεσιών του τμήματος ασκούν την εποπτεία και έλεγχο στο 
προσωπικό, συντονίζουν και κατευθύνουν την όλη υπηρεσία 
της Κοινότητας, επιμελούνται της άμμεσης και χωρίς ανα¬ 
βολή διεκπεραίωσης της επείγουσας φύσεως εγγράφων κα¬ 
θώς και της ακριβούς τηρήσεως και εφαμρογής των Νόμων, 
Διαταγμάτων - αποφάσεων, εγκυκλίων και τους παρόντες 
ΟΕΥ και το Εμπιστευτικό Πρωτόκολλο. 

Ελέγχουν και θεωρούν με την μονογραφή τους όλα τα έγ¬ 
γραφα των τμημάτων, μετά την μονογραφή τους από μέρους 
των αρμοδίων υπαλλήλων των τμημάτων και πριν από την 
υπογραφή αυτών από τον Πρόεδρο. 

Τηρούν τους ατομικούς φακέλλους των υπαλλήλων, παρα- 
λαμβάνουν και διανέμουν στα γραφεία την αλληλογραφία της 
Κοινότητας και εισηγούνται εγγράφως τη λήψη παντός μέ¬ 
τρου, για την σωστή λειτουργία της Υπηρεσίας της Κοινότη¬ 
τας, συντάσσουν τις ετήσιες εκθέσεις αξιολόγησης των 
υπαλλήλων. 

Άρθρο 6 

Αρμοδιότητες Οργανικών Μονάδων 

1) Τμήμα Διοικητικό - Οικονομικό 
1.1. Γραφείο Διοικητικών Εργασιών 
α) Παραλαμβάνει, καταχωρεί κα: διανέμει στις υπηρεσίες 
τα εισερχόμενα έγγραφα, διεκπεραιώνει τα εξερχόμενα έγ¬ 
γραφα και φροντίζει για την επίδοση και τοιχοκόλληση των 
εγγράφων μέσω του κλητήρα της Κοινότητας. 

β) Μεριμνά για την κατάρτιση και την κοινοποίηση της ημε¬ 
ρήσιας διάταξης των συνεδριάσεων του Κοινοτικού Συμβου¬ 
λίου. Τηρεί τα πρακτικά των συνεδριάσεων. Εκδίδει αντί¬ 
γραφα των αποφάσεων του Κοιν. Συμβουλίου και φροντίζει 
για τη δημοσίευσή τους στις αρμόδιες αρχές. Αναλαμβάνει 
γενικά την γραμματειακή υποστήριξη των συλλογικών οργά¬ 
νων της Κοινότητας. 

γ) Ασχολείται με θέματα σύστασης και λειτουργίας των 
Σχολικών Επιτροπών. 

δ) Τηρεί το βιβλίο Δημοτολογίου και εκδίδει πιστοποιητικά 
προσωπικής και οικογενειακής κατάστασης των δημοτών. 
Ενημερώνει τους εκλογικούς καταλόγους και εκτελεί τα κα¬ 
θήκοντα που αναθέτει στην Κοινότητα η εκλογική νομοθεσία. 
Συντάσσει και ενημερώνει τα Μητρώα Αρρένων. Συντάσσει 
και καταχωρεί στα οικεία βιβλία τις ληξιαρχικές πράξεις γέν¬ 
νησης, γόμων και θανάτου. Εκδίδει αντίγραφα, αποσπάσματα 
και πιστοποιητικά Ληξιαρχικών πράξεων. 

ε) Φροντίζει για την κατάρτιση ή τροποποίηση του Ο.Ε.Υ. 
Τηρεί ατομικούς υπηρεσιακούς φακέλλους για όλους τους 
υπαλλήλους. Διεκπεραιώνει τις προβλεπόμενες διαδικασίες 
για την πρόσληψη και την απόλυση τακτικών και εκτάκτων 
υπαλλήλων καθώς και για την απασχόληση προσωπικού με μί¬ 
σθωση έργου. Εκδίδει τις πράξεις που αφορούν τις υπηρεσια¬ 
κές και μισθολογικές μεταβολές των υπαλλήλων την χορή¬ 
γηση αδειών, την εφαρμογή πειθ. δικαίου και τον χρόνο εργα¬ 
σίας των υπαλλήλων. 

στ) Διευκολύνει τον Πρόεδρο στην επικοινωνία του με το 
κοινό και αναλαμβάνει τη διοργάνωση εορτών, επετείων και 
πολιτιστικών ή συναφών εκδηλώσεων και προγραμμάτων. 

ζ) Ασκεί τις σχετικές με γεωργικά και κτηνοτροφικά θέ¬ 
ματα, αρμοδιότητες που αναθέτει στην Κοινότητα η ισχύουσα 
νομοθεσία. 

Κλητήρας. 

Ο Κλητήρας φροντίζει για τη διακίνηση της αλληλογρα¬ 
φίας, για την κανονική επίδοση της εξερχομένης, στην επί¬ 
δοση των προσκλήσεων του Κοινοτικού Συμβουλίου ως και 
όλων των φορέων και Νομικών Προσώπων (Παιδικού Σταθ¬ 
μού, Κ.Α.Π.Η., Πνευματικού Κέντρου & Κοιν. Επιχείρησης 
κ.λ.π.) στην τοιχοκόλληση όλων των ανακοινώσεων των, 
ακόμη φροντίζει για το άνοιγμα και κλείσιμο των γραφείων 
του Κοινοτικού Καταστήματος, στον καθαρισμό των γρα¬ 
φείων της Κοινότητας γενικά και καθαρισμό του περιβάλλο¬ 
ντος χώρου πέριξ της Κοινότητας, ως επίσης και κάθε άλλη 
υπηρεσία που έχει σχέση με τη γενικότερη λειτουργία της 
Κοινότητας. 

1.2) Γραφείο Οικονομικής Υπηρεσίας, 
α) Καταρτίζει τον προϋπολογισμό εσόδων - εξόδων και ει- 
σηγείται την αναμόρφωση του. Φροντίζει για την έγκριση του 
ετήσιου απολογισμού και την υποβολή του στο Ελεγκτικό Συ¬ 
νέδριο. 

β) Εκτελεί κάθε εργασία που αφορά την επιβολή, την κα¬ 
τάργηση, την αύξηση και την βεβαίωση των δημοτικών φό¬ 
ρων, τελών και δικαιωμάτων. Διεκπεραιώνει τη διαδικασία σύ¬ 
ναψης δανείων. Εκτελεί τις προπαρασκευαστικές εργασίες 
για τη διοικητική επίλυση με συμβιβασμό των φορολογικών 
διαφορών. Έχει την επιμέλεια της εκμετάλλευσης της κινη¬ 
τής και ακίνητης περιουσίας της Κοινότητας. 

γ) Εκκαθαρίζει τις δαπάνες και εκδίδει τα χρηματικά εντάλ¬ 
ματα πληρωμής. Αναλαμβάνει τη μισθοδοσία και την ασφά¬ 
λιση του προσωπικού. 

δ) Εκτελεί τη διαδικασία διενέργειας προμηθειών και τηρεί 
τα βιβλία πάγιου εξοπλισμού που προβλέπει ο νόμος. 

ε) Εκδίδει τις άδειες για την άσκηση υπαίθριου εμπορίου, 
τη διενέργεια διαφημίσεων και τη χρήση των κοινόχρηστων 
χώρων. 

στ) Εκδίδει τις άδειες ίδρυσης και λειτουργίας καταστημά¬ 
των υγειονομικού ενδιαφέροντος, ελέγχει τη συμμόρφωση 
τους προς τους όρους της άδειας και εφαρμόζει τις διοικητι¬ 
κές πράξεις που αφορούν το κλείσιμο των άνευ άδειας λει- 
τουργούντων επιχειρήσεων. 

2. Τμήμα Τεχνικό. 

2.1. Γραφείο Μελετών και Εκτέλεσης Έργων, 
α) Συντάσσει τις μελέτες των έργων και των προμηθειών 
που εκτελεί κάθε φορά η Κοινότητα. Επιβλέπει τις μελέτες 
που εκπονούν για λογαριασμό της Κοινότητας ιδιώτες μελε¬ 
τητές. 

β) Επιβλέπει τα έργα που εκτελεί η Κοινότητα και τα νομικά 
της πρόσωπα. Εκδίδει τις άδειες υποβιβασμού των κρασπέ¬ 
δων και εκσκαφών στα καταστρώματα των οδών και πεζοδρο¬ 
μίων. 

γ) Συνεργάζεται με την ΤΥΔΚ του νομού ή άλλους αρμό¬ 
διους φορείς για την εκπόνηση μελετών και την εκτέλεση έρ¬ 


γων, που αδυνατεί να εκτελέσει η Τεχνική Υπηρεσία της Κοι¬ 
νότητας. 

2.2. Γραφείο Τοπογραφήσεων και Κτηματολογίου 
α) Ελέγχει την εφαρμογή του πολεοδομικού σχεδίου και 
προωθεί τις διαδικασίες για την τροποποίησή του καθώς και 
της τροποποίησης του εγκεκριμένου ρυμοτομικού σχεδίου. 

β) Τηρεί το Κτηματολόγιο της Κοινότητας και φροντίζει για 
την ενημέρωσή του. 

γ) Συντάσσει και επιβλέπει τις τοπογραφικές μελέτες. Εκ¬ 
δίδει τα υψομετρικά σημειώματα. Έχει την ευθύνη τήρησης 
και ενημέρωσης του υψομετρικού δικτύου. Εφαρμόζει την 
ισχύουσα ρυμοτομία για τη χάραξη του Κοινοτικού οδικού δι¬ 
κτύου. 

δ) Συνεργάζεται με την ΤΥΔΚ του νομού, τη Δ/νση Πολεο¬ 
δομίας και άλλες αρμόδιες αρχές για τη διεκπεραίωση διαφό¬ 
ρων τεχνικών ζητημάτων που αφορούν την Κοινότητα. 

2.3 Γραμείο Καθαριότητας, Πρασίνου και Ύδρευσης 
Οδηγοί αυτοκινήτων 

Οδηγούν αυτοπροσώπως το αυτοκίνητο στο οποίο τους το¬ 
ποθετεί η υπηρεσία. 

Μεριμνούν για την καλή λειτουργία αυτών, συντηρούν αυτά 
και αναφέρουν εγκαίρως κάθε αναγκαία επισκευή ή τεχνική 
συντήρηση από συνεργείο, για την αποφυγή αδικαιολόγητης 
τυχόν βλάβης της μηχανής και παρακολουθούν την ορθή επι¬ 
σκευή αυτών. 

Είναι υπεύθυνοι για την καλή λειτουργία αυτών και για την 
τήρηση του ΚΟΚ. 

Επίσης υποχρεούνται να συμμορφώνονται στις εκάστοτε 
τοποθετήσεις ή μετακινήσεις που απαιτεί ή υπηρεσία. Είναι 
υπεύθυνοι για την συγκομιδή και αποκομιδή των απορριμάτων 
στο χώρο εναποθέσεως των απορριμάτων και στην εκτέλεση 
κάθε άλλης παρεμφερούς εργασίας που θα τους ανατεθεί 
από τον Πρόεδρο ή τον Προϊστάμενο της Κοινότητας καθώς 
επίσης και για την ασφάλεια των αυτοκινήτων μετά το πέρας 
της εργασίας. 

Εργάτες Καθαριότητας - Κήπων. 

Αυτοί θα επιμελούνται για την καθημερινή καθαριότητα της 
αστικής ζώνης της Κοινότητας και άλλων χώρων, στη συγκέ¬ 
ντρωση των απορριμμάτων και στην αποκομιδή αυτών στο 
απορριμματοφόρο αυτοκίνητο και στην εκτέλεση κάθε άλλης 
εργασίας που θα τους ανατεθεί από τον Πρόεδρο ή τον Προϊ¬ 
στάμενο της Κοινότητας. 

θα επιμελούνται στην καθαριότητα της εβδομαδιαίας, Λαϊ¬ 
κής Αγοράς και την περιποίηση των κήπων. 

Επίσης η Υπηρεσία κήπων θα αναλαμβάνει τη διαμόρφωση 
και συντήρηση των χώρων πρασίνου καθώς και τη διαμόρ¬ 
φωση και εξοπλισμό των κοινοχρήστων χώρων. 

Η καθαρίστρια θα φροντίζει για την πλήρη και σωστή καθα¬ 
ριότητα όλων των γραφείων του Κοινοτικού Καταστήματος. 
Υδραυλικός - Εργάτες ύδρευσης. 

Φροντίζουν για την καταμέτρηση και αλλαγή υδρομετρητών 
και την κατανάλωση του νερού και γενικά με τους εργάτες 
ύδρευσης φροντίζουν για την κανονική, ομαλή και δίκαιη κα¬ 
τανομή του νερού, για την εκτέλεση κάθε εργασίας για την 
καλή λειτουργία, επισκευή, επέκταση και συντήρηση του δι¬ 
κτύου ύδρευσης καθώς και των μηχανημάτων ύδρευσης. 

Ενεργούν τις εκσκαφές του εδάφους στα σημεία βλαβών, 
μεταφέρουν τα υλικά για την αποκατάσταση των βλαβών και 
γενικά φροντίζουν για την λειτουργία του όλου δικτύου 
ύδρευσης. 

Ακροτελεύτιο Αρθρο: Με την τροποποίηση αυτή προκα- 
λείται δαπάνη σε βάρος του προϋπολογισμού της κοινότητας 
Καλοχωρίου κατ’ ανώτατο ύψος περίπου 23.000.000 δρχ., 
εφόσον καλυφθούν όλες οι νέες θέσεις. Για το τρέχον έτος 
δεν προβλέπεται καμμία δαπάνη. Όταν υπάρξει πρόβλεψη 

για την κάλυψη όλων ή ορισμένων νέων θέσεων η σχετική δα¬ 
πάνη θα εγγράφει στον Κ.Α. 05/111.1 του προϋπολογισμού 
του οικονομικού έτους (και των επόμενων οικονομικών ετών) 
που θα αφορά. 

Η απόφαση αυτή να δημοσιευθεϊ στην Εφημερίδα της Κυ- 
βερνήσεως. 

Θεσσαλονίκη, 18 Δεκεμβρίου 1996 

Με εντολή. Γεν. Γραμ. Περιφ. Κεντρ. Μακεδονίας 
Ο Διευθυντής Δασών 
ΓΤΎΛΙΑΝΟΣ ΠΑΠΑΔΟΠΟΥΛΟΣ 

-♦- 

Αριθ. ΕΣ: 41908 < 6 ) 

Τροποποίηση της συστατικής πράξης του Νομικού Προσώ¬ 
που με την επωνυμία «Σχολική Επιτροπή των συστεγαζο- 
μένων σχολικών μονάδων Δημοτικού Σχολείου και Νηπια¬ 
γωγείου» Δήμου Αγίου Παύλου Νομού Θεσσαλονίκης. 

Ο Δ/ΝΤΗΣ ΠΕΡΙΦ. Δ/ΣΗΣ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 203 του Π.Δ/τος 410/1995 
«Περί κωδικοποιήσεως σε ενιαίόκείμενο νόμου, με τίτλο Δη¬ 
μοτικός και Κοινοτικός Κώδικας των ισχυουσών διατάξεων 
του δημοτικού και κοινοτικού κώδικα, όπως τροποποιήθηκαν 
και συμπληρώθηκαν». 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990). 

3. Τη διάταξη του άρθρου 14 του Ν. 2399/1996 (ΦΕΚ 
90Α ) με την οποία καταργείται η θέση του Περιφερειακού Δ/ 
ντή και την αριθ. πρωτ. 943/1996 απόφαση του Γεν. Γραμμα- 
τέα Περιφέρειας Κεντρικής Μακεδονίας με την οποία ορίζε¬ 
ται ο αναπληρωτής του. 


4. Την ΕΣ. 559/1991 (ΦΕΚ 218/Β/1991) απόφαση του 
Νομάρχη Θεσσαλονίκης με την οποία συστάθηκε το Νομικό 
Πρόσωπο «Σχολική Επιτροπή των συστεγαζομένων σχολικών 
μονάδων Δημοτικού Σχολείου και Νηπιαγωγείου» Δήμου 
Αγίου Παύλου του Νομού μας. 

5. Την αριθμ. 198/1996 απόφαση του Δημοτικού Συμβου¬ 
λίου Αγίου Παύλου, αποφασίζουμε: 

Τροποποιούμε την ΕΣ. 559/1991 (ΦΕΚ 218/Β/1991)από- 
φαση του Νομάρχη Θεσσαλονίκης με την οποία συστάθηκε 
το Νομικό Πρόσωπο «Σχολική Επιτροπή των συστεγαζομένων 
σχολικών μονάδων Δημοτικού Σχολείου και Νηπιαγωγείου» 
του Νομού μας λόγω μετονομασίας ως εξής: 

Η «Σχολική Επιτροπή των συστεγαζομένων σχολικών μονά¬ 
δων Δημοτικού Σχολείου και Νηπιαγωγείου» μετονομάζεται 
σε «Σχολική Επιτροπή των συστεγαζομένων σχολικών μονά¬ 
δων 1 ου Δημοτικού Σχολείου και 1 ου Νηπιαγωγείου» Αγίου 
Παύλου». 

Το Νομικό Πρόσωπο διοικείται από Διοικητικό Συμβούλιο 
σύμφωνα με τις διατάξεις της παρ. 3 του άρθρου 203 του Π .Δ. 
410/1995 (ΔΚΚ). 

Κατά τα λοιπά ισχύει η αριθ. ΕΣ. 559/1991 (ΦΕΚ 218/Β/ 
1991) απόφαση του Νομάρχη Θεσσαλονίκης. 

Από τις διατάξεις της απόφασης αυτής δεν προκαλείται δα¬ 
πάνη σε βάρος του προϋπολογισμού του Δήμου Αγίου Παύ¬ 
λου. 

Η απόφαση αυτή να δημοσιευθεϊ στην Εφημερίδα της Κύ¬ 
βε ρνήσεως. 

Θεσσαλονίκη, 16 Δεκεμβρίου 1996 

Με εντολή Γεν. Γραμ. Περιφ. Κεντρ. Μακεδονίας 
Ο Διευθυντής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



